Abdul Aziz Wok

Datuk Abdul Aziz Wok (20 Januari 1936 – 31 Disember 1997) merupakan seorang eksekutif media Malaysia yang pernah berkhidmat di Radio Televisyen Malaysia (RTM) dan Filem Negara Malaysia (FNM).

Kehidupan dan kerjaya
Aziz dilahirkan pada 20 Januari 1936 di Ipoh, Perak. Beliau mempunyai sijil perguruan dari Universiti Liverpool dan kursus penerbitan filem dan televisyen di Perbadanan Penyiaran British (BBC).

Beliau memulakan kerjayanya di pejabat kerajaan pada tahun 1956. Selepas itu, beliau berkhidmat pula sebagai tenaga pengajar di maktab perguruan selama 7 tahun, dari 1963 sehingga 1970. Selepas meninggalkan maktab perguruan, Aziz menyertai Radio Televisyen Malaysia (RTM) dan memulakan kerjanya sebagai penerbit Drama Minggu Ini dan Dagang Perantau yang diterbitkan dalam hitam putih. Beliau kemudian menjadi penerbit drama di RTM pada tahun 1970 dan kemudian dinaikkan pangkat sebagai Penyelaras Drama Televisyen setahun kemudian.

Antara jawatan lain yang disandangnya selepas itu ialah, Ketua Bahagian Drama RTM (1972-1973), Ketua Bahagian Hiburan dan Muzik RTM (1973-1979), Pengarah RTM Sabah (1979-1980), Ketua Perkhidmatan Luar Negara RTM (1980-1982). Selepas itu, beliau bertugas pula sebagai Ketua Pengarah Filem Negara Malaysia (FNM) sehingga tahun 1985 sebelum kembali ke RTM dengan jawatan Timbalan Pengarah Program RTM selama setahun.

Beliau kemudian dilantik sebagai Pengarah Institut Penyiaran Tun Abdul Razak sehingga 1988 dan kemudian dilantik sebagai Pengarah Penyiaran RTM Sabah sehingga bersara pada tahun 1991.

Kehidupan peribadi dan kematian
Beliau berkahwin dengan Datin Zabedah Abu Bakar dan dikurniakan 7 anak.

Beliau meninggal dunia pada usia 61 tahun di kediamannya di Subang Jaya, Selangor akibat komplikasi pelbagai penyakit seperti serangan jantung dan kencing manis pada 31 Disember 1997. Jenazah beliau dikebumikan di Tanah Perkuburan Islam Bukit Kiara, Kuala Lumpur.

Filemografi

Filem
TahunTajukDikreditkan sebagaiCatatanPengarahPenulis Penerbit 1983 Ke Medan Jaya    Filem arahan pertama  Arahan bersama Raja Dalnish 1984 Sindrom Mana Anakku     1987 Rahsia    1989 Cempaka Biru    Filem arahan terakhir 

Drama
TahunTajukDikreditkan sebagaiCatatanPengarahPenulis Penerbit 1973 Cemas     Detik Penentuan     1978 Dagang Perantau    

Animasi
TahunTajukDikreditkan sebagaiCatatanPengarah bersekutuPenerbit bersekutu 1984 Hikayat Sang Kancil dan Monyet    1986 Singa Yang Haloba   

Rujukan

Pautan luar


Kategori:Kelahiran 1936
Kategori:Kematian 1997
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Ipoh
Kategori:Orang dari Perak
Kategori:Eksekutif media Malaysia
Kategori:Penerbit televisyen Malaysia
Kategori:Pengarah filem Malaysia
Kategori:Penulis skrip Malaysia
Kategori:Warga Radio Televisyen Malaysia
Kategori:Warga Filem Negara Malaysia
Kategori:Kematian akibat serangan jantung
Kategori:Kematian akibat penyakit kencing manis
Kategori:Kematian akibat angin ahmar